recursal/SuperWikiNEXT-32B huggingface dataset:
**Mirabilis** – buvęs Izraelio programinės įrangos gamintojas, sukūręs ICQ realaus laiko pokalbių programą. Mirabilis buvo įkurtas 1996 metais, tačiau nepraėjus net dvejiems metams buvo nupirktas AOL.

Istorija
--------

Mirabilis buvo įkurtas 1996 m. birželio mėn. Įkūrėjai: Arik Vardi, Yair Goldfinger, Sefi Vigiser ir Amnon Amir. 

Goldfinger, Visiger, Vardi ir Amir susipažino dar dirbdami Tel Avivo programinės įrangos įmonėje Zapa Digital Arts, kuri specializavosi 3D grafinių įrankių internetui kūrimu. 1996 m. jie išėjo iš kompanijos ir pradėjo galvoti apie naujas interneto inovacijas. ICQ sukūrė per mažiau negu 2 mėnesius, tačiau neturėjo jokio finansavimo. Yossi Vardi, Arik Vardi tėvas, sutiko investuoti keletą tūkstančių dolerių technologijos vystymui.[1] Mirabilis buvo įkurtas mažuose San Chozė apartamentuose, Kalifornijoje.

1998 m. ICQ už 407 mln. JAV dolerių nusipirko America Online (AOL).[2]

2010 m. balandžio 28 d. AOL pardavė ICQ Digital Sky Technologies kompanijai už 187,5 mln. JAV dolerių.[3]

Taip pat skaitykite
-------------------

* Izraelio ekonomika

Šaltiniai
---------

1. ↑  „An artist for the high-tech age". *Israel21c*. 2003-06-06. Nuoroda tikrinta 2018-04-05.
2. ↑  „AOL Buys Israel's Mirabilis". internetnews.com. Nuoroda tikrinta 2015-11-02.
3. ↑  „AOL Sells Instant Messaging Service ICQ To DST For $187.5 Million". TechCrunch. Nuoroda tikrinta 2015-11-02.
| ***Nereikalingi žmonės*** |
| --- |
|  |
|  |
| Kilmės šalis | Lietuvos vėliava Lietuva |
| Režisierius | Maris Martinsons |
| Vaidina | Valda Bičkutė Kostas Smoriginas Dalia Michelevičiūtė Andrius Mamontovas  Daiva Tamošiūnaitė-Budrė |
| Metai | 2008 |
| Žanras | Drama |
| Trukmė | 95 min |
| Kalba | lietuvių, anglų |
| Biudžetas | 2,1 mln. Lt |
| **IMDb įrašas** |

**Nereikalingi žmonės** – 2008 metų filmas, pastatytas Lietuvoje režisieriaus Mario Martinsono. Filmo premjera Lietuvoje įvyko 2008 m. sausio 11 d. o lapkričio mėn. jis tapo pirmuoju lietuvišku vaidybiniu filmu, pateiktu į 81-ųjų Oskarų nominacijas.

Apie filmą
----------

Filmo „Nereikalingi žmonės" idėja gimė Monrealyje, scenarijus parašytas Indijoje, juosta nufilmuota geriausio Latvijos kino operatoriaus Airijoje ir Lietuvoje, filmas perkeltas ant kino juostos Lenkijos laboratorijoje.

Drama „Nereikalingi žmonės" – pirmas lietuviškas filmas, nagrinėjantis aktualias tiek užsieniečių, tiek lietuvių socialines ir pilietines problemas: emigraciją, „geresnio gyvenimo" paieškas, įvaikinimą ir globą. Kurdamas savo filmą, režisierius Martinsons rėmėsi įdomia psichologų sukurta 6 žingsnių atsiskyrimo teorija, kuri atskleidžia, koks mažas yra mus supantis pasaulis.

Siužetas
--------

DĖMESIO: *toliau atskleidžiamos kūrinio detalės*

Psichikos liga serganti Valda (akt. Valda Bičkutė) įtiki, kad vaikų namuose augantis Paulius yra jos sūnus. Liguisto įsitikinimo nesugriauna nei vaikų namų darbuotojai, nei gydytojai. Manydama, kad atgauti vaiką trukdo tik jos skurdas, užsidirbti Valda, sekdama tūkstančių lietuvių pavyzdžiu, emigruoja į Airiją.

Airijoje Valdą pasiekia žinia, kad Paulius yra įvaikintas. Bet ir ši žinia ne sugriauna, o tik dar labiau užaštrina jos išsigalvotą siekiamybę. Juo labiau, kad Valdos fantazijas kaip tikrovę priima Laima (akt. Daiva Tamošiūnaitė-Budrė), ieškanti bet kokios galimybės šantažuoti Paulių įvaikinusią Norą (akt. Dalia Michelevičiūtė). Jaunystėje automobilio avarijoje suluošinta Nora, dvidešimt penkerius metus kantriai gyvenusi vyro Beno (akt. Kostas Smoriginas) šešėlyje, išsivaduoja iš tos priespaudos, ima gyventi savo gyvenimą ir įgyvendina seną svajonę – įsivaikina berniuką. Kasdien tvirtėjanti ir stiprėjanti Nora kelia pavojų intrigantės Laimos karjerai. Nelengvai užgimstančiai Pauliaus laimei iškyla rimtas pavojus.

Ribos tarp sveiko ir nesveiko proto išsitrina, protas vienodai tarnauja kaip geriems, taip blogiems ketinimams ir vaiką išgelbėti gali tik mylinti širdis. Airijoje tarnaujančio Kunigo (akt. Andrius Mamontovas) rūpestis ir dėmesingumas užpildo žmogiškumo, šilumos išsiilgusią Valdos širdį ir padeda Valdai išsižadėti griaunančių iliuzijų.

Aktoriai
--------

* Valda Bičkutė
* Andrius Mamontovas
* Dalia Michelevičiūtė
* Kostas Smoriginas
* Daiva Tamošiūnaitė-Budrė
* Vytautas Rumšas
* Dalia Brenciūtė
* Arvydas Dapšys
* Šarūnas Puidokas
* Annie Jennings-Taučienė
* Gabija Jaraminaitė-Ryškuvienė – *Nuršė*.

Filmo faktai
------------

* Filmas buvo pastatytas už privačias lėšas.
* Filmo biudžetas siekia 2,1 mln. Lt.

Šaltiniai
---------

1. ↑
2. ↑
3. ↑   Archyvuota kopija 2008-01-10 iš Wayback Machine projekto.
Dalyvavimas Aplinkos modifikavimo sutartyje  

██ Pasirašė ir ratifikavo

██ Prisijungė prie konvencijos ar perėmė iš pirmtakės

██ Tik pasirašė

**Aplinkos modifikavimo sutartis** (angl. *Environmental Modification Convention, ENMOD*), *Sutartis apie karinio ar kitokio priešiško aplinkos modifikavimo technikų naudojimo draudimą* (angl. *Convention on the Prohibition of Military or Any Other Hostile Use of Environmental Modification Techniques*) – tarptautinė sutartis, draudžianti naudoti karinius ar kitokius priešiškus aplinkos modifikavimo būdus, kurie daro platų, ilgai trunkantį ar rimtą poveikį aplinkai. Sutartis imta pasirašinėti 1977 m. gegužės 18 d. Ženevoje, ėmė veikti 1978 m. spalio 5 d.

Sutartis draudžia orų karybą, t. y. orų keitimo technikas, siekiant daryti žalą ar naikinti. 2010 m. Biologinės įvairovės konvencija taip pat draudžia kai kurias orų modifikavimo ir geoinžinerinio poveikio formas.[1]

Daug valstybių teigia, kad ši sutartis neįvedė visiško draudimo naudoti herbicidus (pvz. oranžinį agentą) karyboje, bet reikalauja apdairumo kiekvienu kariniu jų panaudojimo atveju.[2]

2012 m. sausio mėnesį sutartį buvo ratifikavusios 76 valstybės.

Nuorodos
--------

1. ↑
2. ↑  „Practice Relating to Rule 76. Herbicides". International Committee of the Red Cross. 2013. Nuoroda tikrinta 24 August 2013.
| **Nerijus Mačiulis** |
| --- |
| Gimė | 1979 m. spalio 5 d. (43 metai)Kaunas |
| Sutuoktinis (-ė) | Vaiva Mačiulė |
| Vaikai | Meda |
|  |
| Veikla | ekonomistas |
|  |
| Alma mater | 2001 m. Vytauto Didžiojo universitetas |

**Nerijus Mačiulis** (g. 1979 m. spalio 5 d. Kaune) – Lietuvos ekonomistas.

Biografija
----------

1994–1997 m. mokėsi KTU gimnazijoje. 1997–2001 m. studijavo Vytauto Didžiojo universitete, 2001 m. Roskildės universitete (Danija), 2003–2007 m. ISM Vadybos ir ekonomikos universitete. 2004–2005 m. stažavosi Ciuricho universiteto (Šveicarija) Bankininkystės institute.

2005–2007 m. ISM Vadybos ir ekonomikos universiteto Ekonomikos ir finansų dalykų grupės vadovas, nuo 2007 m. bakalauro studijų dekanas. 2007 m. socialinių mokslų (vadybos ir administravimo) daktaras. Dėsto įvairias ekonomikos ir finansų disciplinas Australijos, Meksikos, Prancūzijos, Šveicarijos ir kt. universitetuose. Nuo 2010 m. „Swedbank" vyriausiasis ekonomistas. 2018 m. paskirtas „Swedbank" Baltijos šalių makroekonomikos tyrimų vadovu ir „Swedbank" Grupės vyriausiojo ekonomisto pavaduotoju; pareigas pradėjo eiti 2018 m. rugpjūčio 1 dieną.

Mokslinių interesų sritys: finansų rinkos, investicijų valdymas, makroekonomika, išvestinės finansinės priemonės.

Šaltiniai
---------

1. ↑  Nematyta Nerijaus Mačiulio pusė, 2012-10-13
2. ↑   Archyvuota kopija 2013-12-02 iš Wayback Machine projekto.
3. ↑   Archyvuota kopija 2013-11-10 iš Wayback Machine projekto.
4. ↑
5. ↑  Kas yra kas Lietuvoje: kraštiečiai. – Kaunas: Neolitas, 2008. – 580 p.

Nuorodos
--------

* Ekonomistą Nerijų Mačiulį kantrybės išmokė dukra, 2015-06-07 Archyvuota kopija 2015-08-20 iš Wayback Machine projekto.
*Šis straipsnis apie gyvenvietę Rusijoje. Apie vieną iš šešiolikos mahadžanapadų senovės Indijoje skaitykite straipsnyje Anga.*

| Anga*Анга* |
| --- |
| 

AngaAnga

57°36′15″ š. pl. 85°12′40″ r. ilg.﻿ / ﻿57.60417°š. pl. 85.21111°r. ilg.﻿ / 57.60417; 85.21111﻿ (Anga (Tomsko sritis))Koordinatės: 57°36′15″ š. pl. 85°12′40″ r. ilg.﻿ / ﻿57.60417°š. pl. 85.21111°r. ilg.﻿ / 57.60417; 85.21111﻿ (Anga (Tomsko sritis)) |
|  |
| Laiko juosta: (UTC+6)------ vasaros: (UTC+7) |
|  |
| **Valstybė** | Rusijos vėliava Rusija |
| **Sritis** | Tomsko sritis Tomsko sritis |

**Anga** (rus. *Анга*) – miško kirtėjų gyvenvietė prie Čiulymo intako Angos upės, Tomsko sritis, Rusija.

Lietuviai
---------

1951 m. spalio į Angą ištremtos kelios šeimos iš TSRS okupuotos Lietuvos. 1952 m. pavasarį dar apie 40 to paties ešelono šeimų atkelta iš Tunguskij Boro miško kirtimo punkto apie 20 km nuo Angos. Tremtiniai kirto mišką, gabeno rąstus prie Čiulymo upės, rišo ir plukdė sielius. Gyveno barakuose miške. 1956–1958 m. dauguma grįžo į Lietuvą.

Šaltiniai
---------

1. ↑  Aldona Juodvalkytė. *Anga (Tomsko sritis)*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 508 psl.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Anestezinės dujos** (angl. *anesthetic gas*; vok. *Anästesiegas*) – dujos arba lakiųjų medžiagų garai, medicinoje ir veterinarijoje naudojami nejautrai (anestezijai).

Dujiniai anestetikai
--------------------

Tai diazoto monoksidas, ciklopropanas, ksenonas. Šios dujos saugomos balionuose ir gali būti tiekiamos iš balionų arba mediciniais vamzdynais. Ciklopropanas yra sprogus, todėl dėl saugumo nebenaudojamas, nors puikiai veikia kaip anestetikas. Ksenonas yra labai sparčiai veikiantis anestetikas, tačiau labai brangus ir jam naudoti reikia labai brangios įrangos. Diazoto monoksidas daugeliui žmonių nėra pakankamai efektyvus (net 80 % koncentracijoje) anestetikas chirurgijoje, todėl reikia dar papildomų anestetikų.

Lakieji anestetikai
-------------------

Šios medžiagos laikomos skystos, o prieš naudojant išgarinamos specialiais garintuvais.
Tai:

* dietileteris – stipraus specifinio kvapo, itin degus. Kai kuriose šalyse dar naudojamas
* chloroformas – nebenaudojamas
* trichloretilenas – nebenaudojamas
* fluorotanas (angl. *halothane*)
* metoksifluranas
* enfluranas
* izofluranas
* sevofluranas
* desfluranas
**Madison Gibson**| Asmeniniai duomenys |
| --- |
| **Pilnas vardas** | Madison Anne Gibson |
| Gimimo data | 1997 m. kovo 17 d. (25 metai) |
| Gimimo vieta | JAV |
| Ūgis | 176 cm |
| Svoris | 69 kg |
| Klubai |
| Dabar žaidžia |  |
| **Pozicija** | saugė |
| Profesionalūs klubai\* |
| 2019  2020– | ...  FC Gintra | 0? 00(0}23 0(11) |
|  |

**Medison En Gibson** (*Madison Anne Gibson* g. 1997 m. kovo 17 d.) – amerikiečių futbolininkė.

Karjera
-------

### O

<...>

### FC Gintra

2020 m. persikėlė rungtyniauti į Lietuvą. Atstovavo „Gintros" klubui. Moterų A lygoje sužaidė puikiai sezono pradžioje, tačiau liepos mėnesį gavo sunkią traumą ir grįžo į valstijas. Su klubu buvo sutarta, kad žaidėja sugrįš į klubą 2021 m. pavasarį. 2020 m. moterų A lygoje per devynerias rungtynes pelnė aštuonis įvarčius.

Saugė, kuri 2020 m. patyrė sunkią kairės kojos kelio kryžminių raiščių traumą, 2021 m. vėl grįžo į Gintros klubą

2021 m. rugpjūčio 18 d. žaidė UEFA moterų Čempionių lygos atrankos turnyro 1-osios grupės pusfinalio rungtynėse prieš Talino „Florą" ir pasižymėjo ypač naudingu žaidimu. 44-ąją minutę M.Gibson buvo nugriauta ties 16 metrų žyma. Dovilės Gailevičiūtės smūgį atrėmė „Floros" vartininkė, tačiau prie kamuolio suskubo Jessica Ayers ir išvedė lietuvaites į priekį 1:0. 60-ąją minutę įvartį pelnė ir rezultatą padvigubino M. Gibson – 2:0. Galutinis šių rungtynių rezultatas 2:0 reiškė, kad FC Gintra pateko į kitą 1-osios grupės finalą.

2021 m. rugpjūčio 21 d. žaidė čempionių lygos atrankos pirmos grupės finale. Grupės finalo rungtynės „Gintros" klubui susiklostė ypač nesėkmingai: islandės Breiðablik nugalėjo šiaulietes rezultatu 8:1 ir tapo grupės nugalėtojomis. Vienintelį garbės įvartį pelnė M.Gibson.

Statistika
----------

A lygos statistika

| Sezonas | Klubas | Rungtynės | Įvarčiai | @ |
| --- | --- | --- | --- | --- |
| **2020** | **„Gintra"** | 9 | 8 |  |
| **2021** | **„Gintra"** | 14 | 3 |  |

Spalvų reikšmės:

     Ekipa žaidė A lygoje;

Pasiekimai
----------

**FC Gintra**
* **Lietuvos čempionė**: 2020 m. (?)

Šaltiniai
---------

1. ↑  fkgintra: susitarimas dėl 2021 m. sezono
2. ↑
3. ↑
4. ↑
5. ↑  Soccerway: Gintra 2:0 Flora
6. ↑
7. ↑  Soccerway: Gintra 1:8 Breiðablik
8. ↑  2020 m. Moterų A lygos sezonas
9. ↑  2021 m. Moterų A lygos sezonas

Nuorodos
--------

* gintra.lt (Apie žaidėją)
* lietuvosfutbolas.lt (Gintra 2020 m. sezone)
* lietuvosfutbolas.lt (Statistika)
* Soccerway duomenų bazė (Apie žaidėją)
* UEFA (Apie žaidėją)
**Neries žemupio žemuma** – žemuma vidurio Lietuvoje, apie Neries žemupį ir Nemuno vidurupį. Apima Kauno marias ir driekiasi tarp Šilavoto ir Veiverių kalvagūbrių pietuose, Vilkijos kalvagūbrio vakaruose, Aukštaičių ir Dzūkų aukštumų rytuose. Ežerų nedaug, gilesnius slėnius sudaro Nemunas, Neris, Šventoji. Priemolingose lygumose vyrauja velėniniai jauriniai glėjiški ir velėniniai jauriniai glėjiški nujaurėję dirvožemiai, smėlingose lygumose – jauriniai ar velėniniai jauriniai silpnai nujaurėję dirvožemiai. Yra limnoglacialinių (Garliavos), aliuvinių (Pageležių) lygumų, moreninių plynaukščių (Rumšiškių-Kaišiadorių).

Neries žemupio žemuma susidarė pleistocene – jos pietvakarinę dalį kūrė Nemuno vidurupio, šiaurės rytinę – Neries žemupio ledyno plaštakos ir prieledyniniai vandens baseinai.

Būdingi sukultūrinti kraštovaizdžiai. Miškų daugiausia šiaurės rytuose (Gaižiūnų miškai). Žemumoje yra Kaunas, Kaišiadorys, Jonava, Garliava, Rumšiškės, Karmėlava.

Šaltiniai
---------

1. ↑  *Neries žemupio žemuma*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 205
Ruklos pabėgėlių priėmimo centras.
**Ruklos pabėgėlių priėmimo centras** – įstaiga prie Lietuvos Respublikos socialinės apsaugos ir darbo ministerijos, užsiimanti pabėgėlių socialine integracija.

Paskirtis
---------

Ruklos pabėgėlių priėmimo centro paskirtis yra apgyvendinti užsieniečius, kuriems suteiktas prieglobstis Lietuvos Respublikoje, nelydimus nepilnamečius užsieniečius, įgyvendinti prieglobstį gavusių užsieniečių socialinę integraciją, užtikrinti ilgalaikę arba trumpalaikę socialinę globą suaugusiems neįgaliems asmenims, Socialinė globa teikiama asmenims, kuriems dėl proto negalios ar intelekto sutrikimų nustatytas 0 % – 40 % darbingumo lygis, specialusis nuolatinės slaugos poreikis arba nustatytas didelių ar vidutinių specialiųjų poreikių lygis.

Integracija Centre trunka iki 8 mėnesių. Jeigu per nustatytą laikotarpį užsieniečiui, gavusiam prieglobstį, dėl objektyvių priežasčių nepavyko pasirengti integracijai savivaldybės teritorijoje, šis laikotarpis gali būti tęsiamas iki 12 mėnesių. Jeigu užsieniečiai, gavę prieglobstį, priklauso pažeidžiamoms grupėms: nelydimi nepilnamečiai vaikai, nėščios moterys, asmenys, patyrę kankinimus, asmenys su psichikos sutrikimais, pensinio amžiaus asmenys, taip pat asmenys su negalia, šeimos su nepilnamečiais, šis laikotarpis gali būti pratęstas iki 18 mėnesių. Nelydimiems nepilnamečiams užsieniečiams, atsižvelgus į vaiko interesus, paramos teikimo centre laikotarpis gali būti pratęstas, kol jiems sukaks 18 metų. Iškilus nenumatytoms aplinkybėms parama centre gali būti tęsiama toliau.

Istorija
--------

Ruklos pabėgėlių priėmimo centras veiklą pradėjo 1996 m. Per tą laiką centre gyveno apie 2000 užsieniečių. Pirmieji užsieniečiai centre apgyvendinti 1997 m. kovo 3 d. 2004 m. centre įdiegta prieglobstį gavusių užsieniečių informacinė sistema – *PAIS* (pabėgėlių administravimo informacinė sistema). Ruklos pabėgėlių priėmimo centras pradėjo teikti socialinę globą neįgaliems asmenis nuo 2012 m. balandžio 2 d. Socialinė globa bus teikiama iki 40 negalią turinčių asmenų.

Tikslai
-------

* Organizuoti priėmimą ir apgyvendinimą Ruklos pabėgėlių priėmimo centre.
* Organizuoti ir įgyvendinti prieglobstį gavusių užsieniečių socialinę integraciją visuomenėje.
* Teikti ilgalaikę arba trumpalaikę socialinę globą suaugusiems neįgaliems asmenims.
* Tenkinti suaugusių asmenų su negalia reikmes, užtikrinant jų pasirinkimo teisę, teikiant asmeninius poreikius ir sudarant galimybę palaikyti ryšius su bendruomene.
* Užtikrinti suaugusių neįgalių asmenų saviraišką, skatinti ir padėti integruotis į visuomenę.

Nuorodos
--------

Centro interneto svetainė
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Savanaketasເມືອງໄກສອນ ພົມວິຫານ |
| --- |
|  |
|  |
| 

SavanaketasSavanaketas

16°33′0″ š. pl. 104°45′0″ r. ilg.﻿ / ﻿16.55000°š. pl. 104.75000°r. ilg.﻿ / 16.55000; 104.75000﻿ (Savanaketas)Koordinatės: 16°33′0″ š. pl. 104°45′0″ r. ilg.﻿ / ﻿16.55000°š. pl. 104.75000°r. ilg.﻿ / 16.55000; 104.75000﻿ (Savanaketas) |
|  |
| Laiko juosta: (UTC+7) |
|  |
| **Valstybė** | Laoso vėliava Laosas |
|  |
| **Gyventojų** () | 120 000  |

**Savanaketas** (lao. ເມືອງໄກສອນ ພົມວິຫານ) – miestas Laose. Antras pagal dydį šalyje po sostinės Vientiano, gyventojų apie 120 000. 2005 m. miestas buvo pervadintas Kaysone Phomvihane vardu, buvusio šalies prezidento garbei.

Kaip ir daugumoje Laoso miestų, Savanakete gyvena ne tik laosiečiai, bet ir vietnamiečiai, tajai ir kinai.

Mieste yra Antrasis Tailando-Laoso draugystės tiltas, kuris jungia Laosą su Tailandu. Per Mekongo upę nutiestas tiltas yra 1 600 m ilgio ir 12 m pločio. Jis atidarytas 2007 m. sausio 9 d.
| Madinat Zajidasarab. مَدِيْنَة زَايِد |
| --- |
| *Miesto gatvė* |
|  |
| 

Madinat ZajidasMadinat Zajidas

23°29′8″ š. pl. 53°39′13″ r. ilg.﻿ / ﻿23.48556°š. pl. 53.65361°r. ilg.﻿ / 23.48556; 53.65361﻿ (Madinat Zajidas)Koordinatės: 23°29′8″ š. pl. 53°39′13″ r. ilg.﻿ / ﻿23.48556°š. pl. 53.65361°r. ilg.﻿ / 23.48556; 53.65361﻿ (Madinat Zajidas) |
|  |
| Laiko juosta: (UTC+4) |
|  |
| **Valstybė** | Jungtinių Arabų Emyratų vėliava Jungtiniai Arabų Emyratai |
| **Emyratas** | Abu Dabio emyratas |
|  |
| **Gyventojų** (2005) | 29 058  |
|  |
|  **Vikiteka** | Madinat Zajidas |

**Madinat Zajidas** (arab. مَدِيْنَة زَايِد = *Madīnat Zāyid*) – miestas Jungtiniuose Arabų Emyratuose, Abu Dabio emyrate. 2005 m. būta 29 tūkst. gyventojų. Didžiausias miestas ir administracinis centras Al Dafros regione, labiausiai į vakarus nutolusiame ir didžiausiame Abu Dabio emyrato regione. Miestą 1968 m. įkūrė šeichas Zajedas bin Sultanas Al Nachajanas (1918–2004), velionis Abu Dabio valdovas ir JAE prezidentas.

Sportas
-------

Gyvenvietę labiausiai garsino vietos futbolo klubas, rungtyniavęs profesionalų lygoje.

* Al Dhafra FC – futbolo klubas;

„al Dafros" stadionas, talpinantis 5 000 žiūrovų.
* „Al Dhafros" fufsalo ekipa;

Šaltiniai
---------

1. ↑  Globalsportsarchive *(apie klubą)*
2. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Angelnai |
| --- |
| 

|  |
| --- |
|  |

 |
| **Sukūrimo vieta** |  Šlėzvigo-Holšteino žemė |
| **Kilmė** | iš vietinių dvylaižalų galvijų |

**Angelnai** (arba ***Anglerai***) – labai sena pieno tipo galvijų veislė, susiformavusi Vokietijos Šlezvigo Holšteino žemės pusiasalyje, ties pasieniu su Danija.

Istorija
--------

Rašytiniuose šaltiniuose veislė pirmą kartą buvo paminėta 1600 m. o planingas veislės veisimas pradėtas nuo 1830 m. Anglerų veislė labiausiai žinoma dėl aukštesnio negu kitų veislių pieno riebumo.

Savybės
-------

Šios veislės galvijai - tamsiai žalos spalvos, nestambūs. Jie smulkesni už Danijos žaluosius, nors ir buvo gerinti Danijos žalaisiais galvijais. Karvių aukštis - 129 cm, o bulių – 143 cm. Anglerai charakterizuojami, kaip galvijai, efektyviai pašarus paverčiantys pienu. Jų pienas ne tik riebus, bet ir turi daug sausųjų medžiagų. Anglerų karvės veršiuojasi lengvai, o atvestų veršelių netekimas – žemas. Veislei keliamas tikslas - pasiekti 9000 kg 4,8 % riebumo ir 3,8 % baltymingumo pieno išmilžį.

Anglerai buvo naudojami Danijos žalųjų, Lietuvos žalųjų ir kitų veislių pieno riebumui padidinti. Į Lietuvą anglerai buvo įvežti 1981 m. 2006 m. Lietuvoje buvo 367 anglerų veislės karvės. Vidutiniškai iš anglerų karvės buvo primelžta po 6085 kg. 4,76 % riebumo ir 3,64 % baltymingumo pieno.
Koordinatės: 54°36′46″ š. pl. 25°35′2″ r. ilg.﻿ / ﻿54.61278°š. pl. 25.58389°r. ilg.﻿ / 54.61278; 25.58389

Kenos slėnis prie Kryžkelio Rukainių miške
**Rukainių miškas** – miškas Lietuvoje, Vilniaus rajone, 10 km į pietryčius nuo Naujosios Vilnios, tuoj į rytus nuo Rukainių. Priklauso Vilniaus miškų urėdijai (Rukainių girininkijai). Apima 24 km² plotą.

Būdingas banguotas paviršius. Dirvožemiai velėniniai jauriniai ar jauriniai priesmėliai bei smėliai. Mišku teka Vilnios intakas Kena su savo intakais – Kuosine, Rukaine, Svyruonėle, Vaičia.

Medynai:

* pušynai: 91 %
* eglynai: 6 %
* beržynai: 2 %
* juodalksnynai: 1 %

Jaunuolynai sudaro 35 % medynų, pusamžiai medžiai 63 %, pribręstantys 2 %.

Rukainių miške gausu grybų, uogų, vaistažolių. Dalis miške esančio Kenos slėnio yra paskelbta Kenos hidrografiniu draustiniu.

Rukainių miško 71 ir 73 kvartaluose aptikti Mūrininkų pilkapiai. Miške esančios gyvenvietės: Rukainiai, Bruškiškės, Kryžkelis, Pavaičys, Šinkalaukis, Čepurniškės, Mūrininkai, Padvarninkai, Tribilai, Pasvirė, Kijonys, Ropėnai, Kuosinė.

Šaltiniai
---------

1. ↑  *Rukainių miškas*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 583
Lietuvos ir Lenkijos bajorai, apsirengę vaivadijų mundurais
**Vaivadijų mundurai** – Abiejų Tautų Respublikos bajorų proginiai vyriški rūbai, devėti 1776–1795 m.

Istorija
--------

1776 m. eilinis ATR seimas įpareigojo kiekvienos vaivadijos atstovą posėdžių metu nešioti rūbus, pasiūtus iš vietinio audinio – tokiu būdu buvo išskiriami ir indentifikuojami to regiono pasiuntiniai. Seimo nutarime nebuvo detaliai aprašyta kaip turi atrodyti bajorų mundurai, kiekvienas seimūnas galėjo pasirinkti fasoną laisvai. Šiam sprendimui turėjo pritarti pavietų bajorijų seimeliai, kurie nustatė kokios spalvos turi būti žiponas ir kontušo juosta. Kai kurie seimeliai (pavyzdžiui Trakų vaivadijos bajorų susirinkimas) nutarė turėti du aprangos komplektus: vienų spalvų seimo posėdžių metu ir kitų – per pavietų seimelius ar kitom progom.

Dail. Jonas Nepomukas Levickis. ATR bajorų apranga
Kai kurių vaivadijų bajorų suvažiavimų rezoliucijos:

* Vilniaus vaivadijos bajorai nusprendė nešioti avietinės spalvos žiponą su tokiais pat atlapais. Kontušo juosta – granatų sulčių spalvos. Ašmenos pavieto bajorai pasirinko žalią spalvą, o ukmergiškiai – mėlyną. Vėliau abiejų pavietų kilmingieji nutarė likti prie bendravaivadinių spalvų.

* Trakų vaivadijos bajorai nubalsavo už baltus žiponus su žaliais atlapais. Kontušo juosta – raudonos spalvos. Už seimo rūmų sienų reikėjo dėvėti šviesiai geltonus žiponus su granatų sulčių spalvos kontušo juosta. Upytės pavietas pasirinko šviesiai geltonus žiponus su granatų sulčių spalvos atlapais. Kontušo juosta – avietinė.

* Žemaičių kunigaikštijos bajorai nusprendė dėvėti baltus žiponus su žydrais atlapais. Kontušo juosta – raudonos spalvos.

Aprašyti spalvingi rūbai atsirado kaip konservatyviai nusiteikusios ATR bajorijos atsakas į tuo metu Europoje plintančią kosmopolitinę madą iš Prancūzijos. Vaivadijų mundurai žadino patriotinius jausmus ir darė įtaką visai Respublikos kultūrai, kartu buvo ribojamas importas ir taip remiami vietos audėjai bei siuvėjai. Po Trečiojo ATR padalijomo egzotiškai atrodantys vaivadijų mundurai pasidarė nebeaktualūs.

Šaltiniai
---------

1. ↑  Jarosław Dumanowski. *Mundury wojewódzkie*
2. ↑  Zygmunt Gloger. *Geografia historyczna ziem dawnej Polski*
3. ↑  Zygmunt Gloger. *Geografia historyczna ziem dawnej Polski*
4. ↑  Zygmunt Gloger. *Geografia historyczna ziem dawnej Polski*
5. ↑  Jarosław Dumanowski. *Mundury wojewódzkie*

Literatūra
----------

* Tadeusz Jeziorowski, Andrzej Jeziorkowski. *Mundury wojewódzkie Rzeczypospolitej Obojga Narodów* – Wydawnictwo Pelta: Warszawa, 1992 ISBN 83-85314-02-4

Nuorodos
--------

* Gražina Marija Martinaitienė.*Tekstilės spalvų pavadinimai Lietuvos istoriniuose šaltiniuose*// Menotyra, 2008 m. T. 15, Nr. 3
|  |
| --- |
| Osakos universitetas |
|  |
| Įkurtas | 1869 m. |
| Tipas | Valstybinis |
| Rektorius | Shojiro Nishio |
| Studentų | 23 044 (2022) |
| Vieta | Osaka, Japonija |
| Svetainė | www.osaka-u.ac.jp |

**Osakos universitetas** (jap. 大坂大学 = *Ōsaka daigaku*, sutrumpintai *Handai* (阪大)) – Japonijos valstybinis universitetas, įsikūręs Osakos prefektūroje. Kartu su Tokijo universitetu ir Kioto universitetu dažnai patenka į geriausių Japonijos valstybinių universitetų trejetuką. Turi tris akademinius miestelius: Suitos, Tojonakos ir Mino. Bendradarbiauja su keliais šimtais pasaulio universitetų, Lietuvoje – su VDU.

Istorija
--------

Osakos universiteto šiuolaikinės ištakos siekia Osakos prefektūros medicinos mokyklos įkūrimą Osakos miesto centre 1869 m. Vėliau 1919 m. mokykla buvo pavadinta Osakos prefektūros medicinos koledžu, turinčiu universiteto statusą. 1931 m. Medicinos koledžas susijungė su naujai įkurtu Mokslo koledžu ir sudarė Osakos imperatoriškąjį universitetą, tapusį šeštuoju imperatoriškuoju universitetu Japonijoje. 1947 m. visas universitetas buvo pervadintas į Osakos universitetą. 

1949 m. Osakos universitetas pradėjo savo pokario erą su penkiais fakultetais: tiksliųjų mokslų, medicinos, inžinerijos, literatūros ir teisės. Nuo to laiko buvo įsteigti nauji fakultetai ir mokslinių tyrimų institutai, kaip kad Humanitarinių mokslų fakultetas, vykdantis psichologijos, sociologijos ir edukologijos studijas. 2007 m. spalio mėn. buvo baigtas Osakos universiteto ir Osakos užsienio studijų universiteto susijungimas, kurio dėka Osakos universitetas tapo vienu didžiausių valstybinių universitetų Japonijoje.

Absolventai
-----------

Osakos universitetą yra pabaigę:

* Hidekis Jukava, Nobelio fizikos premijos laureatas (1949 m.)
* Joičiras Nambu, Nobelio fizikos premijos laureatas (2008 m.)
* Akira Jošino, Nobelio chemijos premijos laureatas (2019 m.)
* Akijas Morita, vienas iš Sony įkūrėjų
* Osamu Tedzuka, karikatūristas, animatorius

Šaltiniai
---------

1. ↑  Osaka University Profile 2022
2. ↑  VDU bendradarbiaus su Osakos universitetu, VDU, 2012–10–25
3. ↑  History, Osaka University

Nuorodos
--------

|  |  |
| --- | --- |
|  | **Vikiteka: Osakos universitetas** – vaizdinė ir garsinė medžiaga  |

* Osakos universiteto oficiali svetainė
**Zigmas Leškevičius** (1908 m. lapkričio 1 d. Vilniuje – 1990 m. kovo 11 d. Švenčionėliuose) – valtornininkas, pedagogas, chorvedys.

Biografija
----------

Tėvas Petras Leškevičius žuvo Pirmajame pasauliniame kare. Su motina ir dviem broliais 1917 m. apsigyveno Marijampolėje. Lankė mokyklą, o ją baigęs tarnavo Lietuvos kariuomenėje.

1924–1930 m. Klaipėdos muzikos mokykloje – konservatorijoje mokėsi groti valtorna ir muzikos pedagogikos. Grojo mokyklos simfoniniame orkestre, koncertavusiame Klaipėdoje, Palangoje ir kitur.

1930–1931 m. valtorna grojo Valstybės teatro simfoniniame orkestre Kaune. 1931–1935 m. mokytojavo Eržvilke ir vadovavo chorams bei orkestrams, 1935–1942 m. – Švėkšnos gimnazijos muzikos mokytojas ir chorų vadovas, nuo 1942 m. rudens mokytojavo Šilalės gimnazijoje, 1943–1948 m. – Anykščių gimnazijos muzikos ir dainavimo mokytojas, chorų ir vokalinių ansamblių vadovas.

1948–1956 m. – Ukmergės pedagoginės mokyklos muzikos dėstytojas ir merginų choro vadovas; mieste suorganizavo pučiamųjų instrumentų orkestrą. 1956–1962 m. dirbo Ignalinoje: vadovavo kultūros namų pučiamųjų orkestrui, kultūros namų, rajkoopsąjungos ir mokytojų mišriesiems chorams. Kartu dėstė muziką Ignalinos 1-ojoje vidurinėje mokykloje, vadovavo vaikų ir vyresniųjų klasių moksleivių chorams, organizavo dainų šventes bei festivalius, rengė koncertus.

Nuo 1962 m. rudens – Švenčionėlių 1-osios vidurinės mokyklos muzikos ir dainavimo mokytojas, vaikų ir vyresniųjų klasių moksleivių chorų bei vokalinių ansamblių vadovas. Suorganizavo mokytojų mišrųjį chorą, su kuriuo koncertavo savo ir kituose rajonuose, dainavo Latvijoje ir Baltarusijoje, dalyvavo dainų šventėse. Buvo Ignalinos ir Švenčionių rajonų dainų švenčių organizatorius ir vyr. dirigentas. Anykščių gimnazijoje jo mokinėmis (dainavo chore) buvo dainininkė Stasė Repečkaitė ir pianistė Gražina Ručytė-Landsbergienė.

Šaltiniai
---------

* Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
**Linas Kvedaravičius**| Asmeniniai duomenys |
| --- |
| Gimimo data | 1967 m. liepos 8 d. (55 metai) |
| Gimimo vieta | Vilnius, Lietuva |
| Ūgis | 1,98 m |
| Svoris | 86 kg |
| Klubas |
| Dabar žaidžia | *baigęs karjerą* |
| **Pozicija** |  |
| Profesionalūs klubai |
| 1986–19921992–1998 | Vilniaus „Statyba"Vilniaus „Sakalai" |  |
|  |

**Linas Kvedaravičius** (g. 1967 m. liepos 8 d. Vilniuje) – buvęs Lietuvos krepšininkas, politikas bei Vilniaus vicemeras (2015–2019 m.).

Išsilavinimas ir darbas
-----------------------

1972–1985 m. mokėsi Vilniaus 40-ojoje vidurinėje mokykloje (dabartinė Vilniaus Minties gimnazija). 1990–1993 m. dirbo UAB „Herkus" direktoriaus pavaduotoju. 1995–1999 m. studijavo teisės specialybę Lietuvos teisės universitete. 2004–2010 m. dirbo Šarūno Marčiulionio krepšinio akademijos direktoriaus pavaduotoju bei tuo pačiu metu ėjo direktoriaus pareigas UAB „Eat & viešbutis „Šarūnas"".
2010–2015 m. UAB „PHARMACELS CORPORATION" direktorius.
2011 m. buvo Vilniaus miesto pasirengimo Europos krepšinio čempionatui darbo grupės narys.
2015 m. išrinktas į Vilniaus miesto savivaldybės tarybą, eina miesto vicemero pareigas.

Politinė veikla
---------------

Nuo 2011 iki 2018 m. buvo Lietuvos Respublikos liberalų sąjūdžio narys. Jis buvo partijos tarybos narys bei partijos Vilniaus miesto skyriaus pirmininko pavaduotojas. 2016 m. Vilniaus miesto tarybos opozicija bandė iškelti interpeliaciją, tačiau interpeliacija žlugo.

Sportiniai pasiekimai
---------------------

1986 metais tapo Lietuvos krepšinio taurės varžybų laimėtoju. 1987 m. tapo Latvijos krepšinio aukščiausios lygos nugalėtoju. 1989 m. vykusių Pasaulio lietuvių žaidynių čempionas. Lietuvos krepšinio aukščiausios lygos (1993–1994 m. sezonas) čempionas. 1997 m. tapo Europos policijos krepšinio čempionato nugalėtoju.

Nuorodos
--------

* VRK anketa Archyvuota kopija 2016-10-10 iš Wayback Machine projekto.
* Vilniaus miesto savivaldybė Archyvuota kopija 2019-03-28 iš Wayback Machine projekto.

1. 1 2  Linas Kvedaravičius, krepsinis.lt
**Orų išvestinė priemonė** – finansinė priemonė, kuri gali būti panaudota organizacijos ar individo kaip rizikos valdymo strategijos dalis, tam kad būtų sumažinta rizika susijusi su nepalankiomis ar netikėtomis orų sąlygomis. Kaip ir akcijų pasirinkimo sandorių, pinigų srautų apsikeitimo sandorių ar kitų išvestinių priemonių, jų vertė yra susieta su pagrindiniu lyginamuoju dydžiu, šiuo atveju orų temperatūra.

Orų išvestinių finansinių priemonių rinka užgimė 1997 m. tuomet kai „Enron" sudarė pirmąjį orų derivatyvų kontraktą su glaudžiai susijusia komunalinių paslaugų bendrove. Dabar didžioji dauguma orų derivatyvų yra sudaromi Čikagos prekių biržoje. Didžioji jos apyvartos dalis tenka su temperatūra susietoms priemonėms. Birža taip pat rengia pasirenkamuosius sandorius ir ateities sandorius, kurių grąža priklauso nuo kritulių kiekio (lietaus, sniego) ar vėjo.

Vis daugiau investuotojų atranda 19 mlrd. USD vertinamą rinką, kurioje sudaromi ateities sandoriai – finansinės priemonės, susietos su oro sąlygomis. Stambiausi šios rinkos žaidėjai yra apribotots rizikos fondai. Investiciniai bankai ir draudimo įmonės taip pat yra svarbūs orų išvestinių priemonių rinkos dalyviai.

Panaudojimas
------------

Orų derivatyvai – sezoninių ar nuo gamtinių sąlygų priklausomų verslų draudimas. Šie instrumentai skiriasi nuo įprasto draudimo, kuris dažniausiai leidžia apsisaugoti nuo mažai tikėtinų ir pražūtingų įvykių, tokių kaip uraganas ar viesulas. Orų derivatyvai gali padėti apsidrausti nuo daug kasdieniškesnių grėsmių. Pavyzdžiui, šiltu žiemos sezonu šildymą teikiančios bendrovės mažesnes pajamas gali kompensuoti pelnu iš šių priemonių.

Iš pradžių tai buvo papildoma rinka energetikos bendrovėms, kurios ieškojo galimybių apsidrausti nuo gamtinių dujų ar elektros paklausos svyravimų. Dabar, augant investuotojų rizikos apetitui, atsiranda fondų, linkusių rizikuoti ir rinktis neišbandytas strategijas. Jie leidžia specialistams sugalvoti naujoviškų būdų, kaip išnaudoti orų permainas.

Makleris sumoka premiją pardavėjui už pasirinkimo sandorį, pagal kurį jis gali uždirbti iš būsimos temperatūros. Jeigu orų temperatūra pasieks nustatytą lygį, pardavėjas pirkėjui sumokės suderėtą sumą, jeigu ne, priemoka liks pardavėjui, o sandoris bus baigtas.

Sezono metu makleriai gali pirkti arba parduoti pozicijas. Priklausomai nuo prognozių kainos staiga kyla aukštyn arba krinta.

Nuorodos
--------

* Verslo Žinios: Pinigai uždirbami iš oro
* Versus: Egzotiškos investicijos – tik išmanantiems Archyvuota kopija 2010-06-09 iš Wayback Machine projekto.
* Bloomberg: Hedge Funds Pluck Money From Air in $19 Billion Weather Gamble
| **Zigmas Gaidamavičius** |
| --- |
| Gimė | 1920 m. liepos 13 d.Bajorų k. Ukmergės raj. |
| Mirė | 1989 m. kovo 23 d. (68 metai)Vilniuje |
|  |
| Veikla | choro dirigentas. |

**Zigmas Gaidamavičius** (1920 m. liepos 13 d. Bajorų k. Ukmergės raj. – 1989 m. kovo 23 d. Vilniuje) – choro dirigentas.

Biografija
----------

Privačiai pramokęs muzikos, 1937–1941 m. studijavo Kauno konservatorijoje, kur mokėsi choro dirigavimo (dėst. Antanas Budriūnas), fortepijono (dėst. Balys Dvarionas), muzikos teorijos (dėst. Juozas Gruodis, Jurgis Karnavičius ir Vladas Jakubėnas). Buvo „Dainos" draugijos mišriojo choro chormeisteris.

Aktyvesnę chorvedžio veiklą pradėjo nuo 1960 m. Vilniuje. 1960–1963 m. – Vilniaus geležinkelininkų kultūros rūmų meno vadovas, suorganizavo moterų chorą ir vokalistų būrelį, 1964–1967 m. – Vilniaus statybininkų kultūros rūmų meno vadovas, suorganizavo mišrųjį chorą ir parengė 1965 m. respublikinei dainų šventei.

Nuo 1964 m. – Vilniaus kailių pramonės gamybinio susivienijimo mišriojo choro vadovas – kolektyvą parengė 1965, 1970 ir 1975 m. respublikinėms dainų šventėms.

1968–1980 m. – Lietuvos vidaus reikalų ministerijos vyrų choro „Sakalas" (1971 m.) meno vadovas ir dirigentas. Chorą parengė 1970, 1975 ir 1980 m. respublikinėms dainų šventėms, 1973 ir 1978 m. respublikiniams moterų ir vyrų chorų sąskrydžiams Šiauliuose. „Sakalas" įvairiuose konkursuose pelnė pirmųjų ir kitų prizinių vietų, daug koncertavo Lietuvos miestuose ir miesteliuose, ne kartą dainavo Maskvoje, Minske ir Rygoje, o 1975 m. – Bulgarijoje. Choro repertuare buvo daug sudėtingų klasikinių ir šiuolaikinių kūrinių, kuriuos „Sakalo" vyrai (60–70 dalyvių) visuomet interpretuodavo su dideliu patosu.

Z. Gaidamavičius dirigavo 1973 ir 1978 m. respublikiniuose vyrų ir moterų chorų sąskrydžiuose Šiauliuose, 1987 m. meno mėgėjų festivalyje Trakuose ir rajoninėse dainų šventėse bei festivaliuose. 1985 m. Minsko aukštosios milicijos mokyklos Vilniaus fakultete suorganizavo 40 dalyvių vyrų chorą ir keletą metų jam sėkmingai vadovavo. Harmonizavo keletą lietuvių liaudies dainų. 1987 m. apdovanotas Kultūros žymūno ženklu.

Šaltiniai
---------

1. 1 2 3 4 5 6  Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
| **Linas Jučas** |
| --- |
| Gimė | 1971 m. liepos 10 d.Mikoniai, Radviliškio rajonas |
| Mirė | 1997 m. spalio 26 d. (26 metai)Vilnius |
|  |
| Veikla | žurnalistas, redaktorius, verslininkas |
|  |
| Alma mater | Vilniaus universitetas |

**Linas Jučas** (1971 m. liepos 10 d. Mikoniai, Radviliškio rajonas – 1997 m. spalio 26 d. Vilniuje) – Lietuvos žurnalistas, redaktorius, verslininkas.

Biografija
----------

1989 m. baigė Baisogalos vidurinę mokyklą, 1994 m. – Vilniaus universiteto Žurnalistikos institutą.

1989 m. įsteigė laikraštį „Žvilgsnis", jo redaktorius. Nuo 1990 m. laikraščio „Žingsniai", nuo 1991 m. savaitraščių „99%", „Dantis už dantį?", nuo 1992 m. – „Europos centras", 1993–1995 m. – „Mūsų rūpesčiai" vyriausiasis redaktorius.

1990 m. įsteigė Lino Jučo leidybos ir informacijos firmą, 1994 m. – UAB „Faris", 1995 m. – UAB „Jukarta", šių bendrovių ir firmos prezidentas. Nuo 1994 m. – Radviliškio rajono laikraščio „Mūsų kraštas", nuo 1996 m. – Šiaulių rajono laikraščio „Laikas" vyriausiasis redaktorius. Nuo 1995 m. bei 1996 m. taip pat laikraščių „Vilniaus regiono reklama", „Šiaulių regiono reklama" ir „Žemaitijos regiono reklama" vyriausiasis redaktorius, 1997 m. – AB „Raidė" direktoriaus pavaduotojas.

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 193 psl.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **TrickyAdrian Thaws** |
| --- |
|  |
| Gimė | 1968 m. sausio 27 d. (55 metai)Bristolyje, Anglijoje |
| Tautybė | Britas |
|  |
| Veikla | Anglų reperis ir muzikantas, svarbi britų triphopo figūra. |
| Sritis | Trip hop |
|  |
|  **Vikiteka** | Tricky |

**Tricky** (tikrasis vardas *Adrian Nicholas Matthews Thaws*; g. 1968 m. sausio 27 d.) – anglų muzikantas ir aktorius. Kaip prodiuseris bei muzikantas pasižymi šnibždančiu lyrišku stiliumi, atliekami pusiau repuojant, pusiau dainuojant. Tricky debiutinis albumas
*Maxinquaye* buvo nominuotas *Mercury Prize* apdovanojimu ir *NME* muzikinio žurnalo buvo pripažintas metu albumu.

Biografija
----------

Tricky gimė Bristolyje, Somersete, Anglijoje. Tėvas paliko šeimą dar jam negimus. Būdamas ketverių metų, jo mama *Maxine Quaye* nusižudė. Tricky savo pirmą albumą pavadino jos garbei. Jį augino močiutė. Būdamas penkiolikos pradėjo rašyti lyriką.

Tricky buvo įtakingos XX a. devintojo dešimtmečio grupės The Wild Bunch narys ir prisidėjo prie pirmų dviejų Massive Attack albumų. Būdamas *Wild Bunch* nariu naudojo pseudonimą „Tricky Kid", kuris vėliau buvo sutrumpintas iki „Tricky", kai tapo Massive Attack nariu.

Tricky paliko Massive Attack kurdamas savo solinį albumą *Maxinquaye* (pavadintą jo motinos Maxine Quaye vardu). Albumas turėjo didelį pasisekimą ir Tricky tapo žymus tarptautinėje scenoje.

Diskografija
------------

### Albumai

* *Maxinquaye* (1995)
* *Nearly God* (1996)
* *Pre-Millennium Tension* (1996)
* *Angels with Dirty Faces* (1998)
* *Juxtapose* (1999) (su DJ Muggs ir Dame Grease)
* *Blowback* (2001)
* *Vulnerable* (2003)
* *Knowle West Boy* (2008)
* *Mixed Race* (2010)
* *False Idols* (2013)
| **Zygopetalum** |
| --- |
| Zigopetalas (Zygopetalum sp.)Zigopetalas (*Zygopetalum crinitum*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Lelijainiai  *( Liliopsida)* |
| Eilė: | Smidriečiai  *( Asparagales)* |
| Šeima: | Gegužraibiniai  *( Orchidaceae)* |
| Gentis: | Zigopetalas  *( Zygopetalum)* |

 |

**Zigopetalas** (*Zygopetalum*) – gegužraibinių (*Ochidaceae*) šeimos augalų gentis, kuriai priklauso epifitiniai augalai su blizgančiais pailgais ar lancetiškais lapais. Graikiškai *zygon* jungas, – *petalon* – lapas, žiedalapis, t. y. turi nedidelį sustorėjimą prie lūpos pagrindo, prilaikantį žiedlapius. Žydi ryškiaspalviais gražiai margais žiedais. Žiedai kvapūs, juos apdulkina kolibriai.

Augalai paplitę Pietų Amerikos drėgnuose miškuose, daug rūšių auga Brazilijoje.

Gentyje yra 14 rūšių.

Priežiūra
---------

Šie augalai auginami giliuose vazonuose, nes jų šaknų sistema labai vešli. Jie tinka vidutinio dydžio medžio žievės gabaliukai, 20% perlito ir turėtų būti persodinami kas 2-3 metai pavasarį. Jiems patinka šiek tiek rūgštokas substratas. Cimbidiams skirtas substratas puikiai tiks ir zigopetalams.

Zigopetalams reikalingas 50-60% drėgmė. Saulėta, bet nuo tiesioginės saulės šviesos apsaugota vieta. Lapai dažniausiai būna gelsvai žali jei augalas gauna pakankamai šviesos. Tačiau jiems reikia mažiau šviesos nei cimbidžiams. O jei šviesos gauna per daug- jų lapai pagelsta ir nudega. Augalai taip pat nekraus žiedų jei negaus pakankamai šviesos. Tamsiai žali lapai rodo, jog augalas negauna pakankamai šviesos. Senų lapų galiukai dažniausiai paruduoja- tai yra visiškai normalu.

Šios orchidėjos gali pakęsti ir 40 °C karštį jei yra sudarytos pakankamos drėgmės sąlygos. Optimali temperatūra, kurioje auginamas zigopetalas yra 21-26 °C dienos metu ir 6-8 °C nakties metu. Kai kurie augintojai teigia, jog jie gali ištverti ir temperatūrą netolimą nuliui. Tačiau esant itin dideliam karščiui- augalas gali numesti žiedų pumpurus. O toks dienos temperatūrų skirtumas yra būtinas, kad augalas galėtų krauti žiedus ir žydėti. Esant pastoviai temperatūrai augalas paprasčiausiai nežydės.

Rūšys
-----

* *Zygopetalum brachypetalum*
* *Zygopetalum crinitum*
* *Zygopetalum ghillanyi*
* *Zygopetalum graminifolium*
* *Zygopetalum maculatum*
* *Zygopetalum maxillare*
* *Zygopetalum microphytum*
* *Zygopetalum pabstii*
* *Zygopetalum pedicellatum*
* *Zygopetalum reginae*
* *Zygopetalum sellowii*
* *Zygopetalum silvanum*
* *Zygopetalum sincoranum*
* *Zygopetalum triste*

Nuorodos
--------

* Orchids house: *Zygopetalum* Archyvuota kopija 2006-11-03 iš Wayback Machine projekto.
* Orchidėjų namai: "Zygopetalum'

|  |  |
| --- | --- |
|  | **Vikiteka: Zigopetalas** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Gleditsia triacanthos** |
| --- |
| Tridyglė gledičija (Gleditsia triacanthos)Tridyglė gledičija (*Gleditsia triacanthos*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Erškėčiažiedžiai  *( Rosidae)* |
| Eilė: | Pupiečiai  *( Fabales)* |
| Šeima: | Pupiniai  *( Fabaceae)* |
| Pošeimis: | *Caesalpinioideae*  *( Caesalpinioideae)* |
| Gentis: | Gledičija  *( Gleditsia)* |
| Rūšis: | Tridyglė gledičija  *( Gleditsia triacanthos)* |

 |

 *Gleditsia triacanthos* 
**Tridyglė gledičija** (*Gleditsia triacanthos*) – pupinių (*Fabaceae*) šeimos gledičijų (*Gleditsia*) genties augalų rūšis.

Daugiausia sutinkama drėgnuose upių slėnių dirvožemiuose nuo Pietų Dakotos pietryčių iki Naujojo Orleano ir centrinio Teksaso, rytuose – iki vidurio Pensilvanijos.

Augalų morfologija
------------------

Iki 40 m aukščio medis. Gyvena iki 120 metų.

Turi stambius trišakius, apie 6-10 cm ilgio dyglius ant stiebo ir šakų. Manoma, kad spygliai galėjo išsivystyti augalui stengiantis apsiginti nuo dabar jau išnykusių didelių gyvūnų.

Lapai poriškai plunksniški, 1,5–2,5 cm ilgio, ryškiai žalios spalvos. Rudenį pageltonuoja.

Žiedai sukrauti kekėse. Vėlyvą pavasarį pražysta kvapniais kreminės spalvos žiedais. 

Vaisius yra plokščia ankštis, subręstanti tarp rugsėjo ir spalio mėn. Ankštys paprastai būna 30-45 cm ilgio.

Ėsdami, kartu su ekskrementais, sėklas paskleidžia atrajojantys žolėdžiai galvijai.

Mityba
------

Augalo ankštyse ir sėklose yra vitamino C.

Sėklos valgomos, jas vartojo Indėnai. Tinkamos alaus gamybai.

Dekoratyviniai augalai
----------------------

Į Europą įvežti kaip dekoratyviniai augalai, nors kai kuriose pietų Europos vietose auga gamtoje.

Kaip dekoratyviniai augalai auginami ir Lietuvoje.

* 
* 
* 

|  |  |
| --- | --- |
|  | **Vikiteka: Tridyglė gledičija** – vaizdinė ir garsinė medžiaga  |
Zigmo Gaidamavičiaus-Gėlės gimtasis namas Naisiuose, dabar Naisių literatūros muziejus
**Zigmas Gaidamavičius** (slapyvardis *Gėlė*, 1894 m. gegužės 8 d. Naisiai, Meškuičių valsčius – 1912 m. gruodžio 17 d. Kijevas, palaidotas Sereikiuose, Lygumų valsčius) – Lietuvos poetas.

Biografija
----------

1912 m. baigė Šiaulių gimnaziją, studijavo Kijevo universiteto Istorijos – filologijos fakultete.

Zigmo Gėlės kapas prie Sereikių koplyčios
Eilėraščius pradėjo spausdinti 1909 m. laikraščiuose „Lietuvos žinios", „Šaltinis", „Vienybė lietuvninkų", žurnale „Aušrinė". 1912 m. parengė eilėraščių rinkinį „Gėlynas" (papildytas išl. 1948 m.). Jo poezija išreiškė estetinius XX a. pradžios poslinkius. Kūryba romantinė, atspindi idealų, meilės ilgesį, liūdesį dėl netobulo pasaulio, vyrauja gamtos išgyvenimai, užuojautos vargdieniui, šviesių nuotaikų motyvai.

Nuo 1977 m. kasmet balandžio 26-ąją, poeto gimimo dieną pagal seną stilių, Naisių kolūkio, nuo 1992 m. Šiaulių rajono savivaldybės Kultūros skyriaus skiriama respublikinė Zigmo Gėlės literatūrinė premija už geriausią pirmąją poezijos knygą. Ji įteikiama Naisiuose, kur jo gimtajame name įrengtas Šiaulių rajono literatūros muziejus.

Bibliografija
-------------

* Gėlynas, Vilnius, 1979 m.

Šaltiniai
---------

1. ↑  Donata Mitaitė. *Zigmas Gaidamavičius-Gėlė*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 495 psl.

WikisourceWikisource
Puslapis Vikišaltiniuose:
***Zigmas Gaidamavičius-Gėlė***
**Nerijus Barasa**|  |
| Asmeniniai duomenys |
| Gimimo data | 1978 m. birželio 1 d. (44 metai) |
| Gimimo vieta | Mažeikiai, Lietuva |
| Ūgis | 182 cm |
| Klubai |
| Dabar žaidžia |  |
| **Pozicija** | gynėjas, saugas |
| Profesionalūs klubai\* |
| 1994199519961997-199920002001-200220032003-200520052005-2007 | ROMAR MažeikiaiAtlantas KlaipėdaBaltika LiepajaKareda ŠiauliaiFBK KaunasKryla Sovetov SamaraLada TolattiAlania VladikavkazKryla Sovetov SamaraHeart of Midlothian Edinburgh | 6 (0)1 (0)3 (0)50 (3)23 (2)15 (0)13 (0)44 (0)4 (0)14 (0) |
| Nacionalinė komanda\*\* |
| 2001-2006 | Lietuva Lietuva | 25 (2) |
| 
\*\* Nacionalinės komandos pasirodymų irįvarčių duomenys 2007 m. birželio 4 d.. |

**Nerijus Barasa** (g. 1978 m. birželio 1 d.) – buvęs Lietuvos rinktinės gynėjas. Žaisdavo dešinėje pusėje, tačiau gali žaisti ir centro gynėju arba atraminiu saugu. Ypač išsiskyrė savo kovingumu aikštelėje.

Biografija
----------

Pirmasis profesionalus klubas, kuriam atstovavo Nerijus Barasa buvo Mažeikų Romar. Debiutiniame savo sezone 1994 m. laimėjo Lietuvos pirmenybes. 1995 m. žaidė už FK Klaipėda, o sekančiame sezone atstovavo Latvijos komandai Baltika Liepaja.

1997 m. grįžęs į Lietuvą padėjo „Karedai" laimėti 1998 m. Lietuvos pirmenybes ir 1999 m. Lietuvos futbolo taurės finalą. 2000 m. pasirašė sutartį su FBK Kaunu, kuris tuo metu vadinosi Kauno Žalgiris ir eilinį kartą iškovojo Lietuvos pirmenybių aukso medalį.

2001 m. balandį perėjo į Samaros FC Krylya Sovetov klubą. Tuo pačiu metu debiutavo Lietuvos nacionalinėje komandoje. 2003 m. sezoną atstovavo Lada Togliatti, o 2004 ir 2005 m. sezonus Vladikaukazo FC Alania. Antrojoje 2005 m. sezono pusėje buvo išnomuotas Samaros FC Krylya Sovetov.

2006 m. sausį pasirašė sutartį su FBK Kaunas klubu ir tą pačią diena buvo išnuomuotas Hearts klubui, žaidžiančiam Škotijos *Premier* lygoje.

2007 m. sausį atstovaudamas Hearts patyrė sunkią traumą, dėl kurios negalėjo baigti sezono. 2007 m. vasarą paliko Hearts ir nutraukęs sutartį su FBK Kaunas klubu baigė futbolininko karjerą.

Už Lietuvos rinktinę yra sužaidęs 24 rungtynes.

Įvarčiai rinktinėje
-------------------

| # | Data | Vieta | Varžovas | Įvartis | Rezultatas | Turnyras |
| --- | --- | --- | --- | --- | --- | --- |
| 1. | 2001 m. liepos 5 d. | Ryga | Latvija Latvija | **1**–0 | 1–4 | 2001 m. Baltijos taurė |
| 2. | 2004 m. rugpjūčio 18 d. | Maskva | Rusija Rusija | **3**–4 | 3–4 | draugiškos varžybos |
|

Nuorodos
--------

* Futbolinis.lt
* National-football-teams.com

1. ↑
2. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Mėlynai apvesta medūzų ir polipų gastrovaskulinė ertmė.
**Gastrovaskulinė sistema**, *gastrovaskulinė ertmė* (iš gr. gastro- 'skrandis' + lot. *vasculum* 'nedidelis indas') – duobagyvių ir šukuočių organų sistema, atliekanti virškinimo funkcijas. Gastrovaskuline sistema vadina ir plokščiųjų kirmėlių virškinimo sistemą.

Gastrovaskulinę sistemą paprastai sudaro skrandis ir nuo jo atsišakojantys kanalai (paprasti ar besišakojantys).
Daugelio šukuočių šią sistemą sudaro ryklės šonuose išsidėstę nešakoti kanalai, į keturias šakas išsišakojęs akrogasterio kanalas, dichotomiškai besišakojantys vidurinio lygio kanalai, sujungti su aštuoniais meridioniniais kanalais. Taip iššakota gastrovaskulinė sistema ne tik virškina, bet ir paskirsto maisto medžiagas organizme (ir nereikia atskiros cirkuliacinės sistemos maisto medžiagoms išnešioti).